CELEX: 32016R2147
Language: et
Date: 2016-12-07 00:00:00
Title: Komisjoni rakendusmäärus (EL) 2016/2147, 7. detsember 2016, millega lubatakse tõsta teatavates Saksamaa ja kõigis Ungari viinamarjakasvatuspiirkondades 2016. aastal korjatud viinamarjadest toodetud veini rikastamise piirmäärasid

8.12.2016   
            
            
               ET
            
            
               Euroopa Liidu Teataja
            
            
               L 333/30
            
         KOMISJONI RAKENDUSMÄÄRUS (EL) 2016/2147,
   7. detsember 2016,
   millega lubatakse tõsta teatavates Saksamaa ja kõigis Ungari viinamarjakasvatuspiirkondades 2016. aastal korjatud viinamarjadest toodetud veini rikastamise piirmäärasid
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 91,
   ning arvestades järgmist:
   
               (1)
            
            
               Määruse (EL) nr 1308/2013 VIII lisa I osa A jao punktis 3 on sätestatud, et eriti ebasoodsate ilmastikutingimustega aastatel võivad liikmesriigid taotleda, et veini alkoholisisalduse piirmäärasid suurendataks (rikastamine) kuni 0,5 mahuprotsendi võrra.
            
         
               (2)
            
            
               Saksamaa ja Ungari on taotlenud 2016. aastal korjatud viinamarjadest toodetud veini rikastamise piirmäärade suurendamist, kuna kasvuperioodil valitsenud ilmastikutingimused olid neis piirkondades eriti ebasoodsad. Ungari on sellise taotluse esitanud kõigi oma viinamarjakasvatuspiirkondade kohta. Saksamaa taotles rikastamise piirmäärade suurendamist üksnes Baden Ahri, Mittelrheini, Moseli, Nahe, Pflazi, Rheinhesseni ja Württembergi piirkondades punastest veiniviinamarjasortidest toodetud veini puhul.
            
         
               (3)
            
            
               Tingituna 2016. aasta eriti ebasoodsatest ilmastikutingimustest ei ole määruse (EL) nr 1308/2013 VIII lisa I osa A jao punktis 2 naturaalse alkoholisisalduse suurendamiseks sätestatud piirmäärade kohaldamisel võimalik teatavate viinamarjakasvatuspiirkondade kõigist või teatavatest viinamarjasortidest toota vajaliku üldalkoholisisaldusega veini, mille järele oleks tavaliselt turunõudlus.
            
         
               (4)
            
            
               Seepärast on asjakohane lubada tõsta kõigist või teatavatest Ungaris ja Saksamaal 2016. aastal korjatud veiniviinamarjasortidest toodetud veini rikastamise piirmäärasid.
            
         
               (5)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Erandina määruse (EL) nr 1308/2013 VIII lisa I osa A jao punktist 3 ei tohi käesoleva määruse lisas loetletud viinamarjakasvatuspiirkondades või nende osades kõnealuses lisas kindlaks määratud kõigi või teatavate veiniviinamarjasortide puhul 2016. aastal korjatud värskete viinamarjade, samuti ka 2016. aastal korjatud viinamarjadest toodetud viinamarjavirde, kääriva viinamarjavirde, kääriva toorveini ja veini naturaalse alkoholisisalduse tõstmine mahuprotsentides ületada järgmisi piirmäärasid:
   
               a)
            
            
               3,5 mahuprotsenti määruse (EL) nr 1308/2013 VII lisa I liites osutatud viinamarjakasvatusvööndis A;
            
         
               b)
            
            
               2,5 mahuprotsenti määruse (EL) nr 1308/2013 VII lisa I liites osutatud viinamarjakasvatusvööndis B;
            
         
               c)
            
            
               2,0 mahuprotsenti määruse (EL) nr 1308/2013 VII lisa I liites osutatud viinamarjakasvatusvööndis C.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. detsember 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      LISA
      
         Veiniviinamarjasordid ja viinamarjakasvatuspiirkonnad või nende piirkondade osad, milles artikli 1 kohaselt on lubatud veini rikastamise piirmäärasid tõsta
      
      
                  Liikmesriik
               
               
                  Viinamarjakasvatuspiirkonnad või nende osad (viinamarjakasvatusvöönd)
               
               
                  Sordid
               
            
                  Saksamaa
               
               
                  Badeni viinamarjakasvatuspiirkond (vöönd B)
               
               
                  Kõik lubatud punased veiniviinamarjasordid
               
            
                  Ahri viinamarjakasvatuspiirkond (vöönd A)
               
            
                  Mittelrheini viinamarjakasvatuspiirkond (vöönd A)
               
            
                  Moseli viinamarjakasvatuspiirkond (vöönd A)
               
            
                  Nahe viinamarjakasvatuspiirkond (vöönd A)
               
            
                  Pfalzi viinamarjakasvatuspiirkond (vöönd A)
               
            
                  Rheinhesseni viinamarjakasvatuspiirkond (vöönd A)
               
            
                  Württembergi viinamarjakasvatuspiirkond (vöönd A)
               
            
                  Ungari
               
               
                  Kõik viinamarjakasvatuspiirkonnad (vöönd C)
               
               
                  Kõik lubatud viinamarjasordid